Kombuiswenke: Wat is die verskil tussen seesout, tafelsout en Himalaja-sout? - Maroela Media
Kombuiswenke: Wat is die verskil tussen seesout, tafelsout en Himalaja-sout?
Een van dié soute is baie beter vir jou as die ander!
Seesout word vervaardig deur water uit seewater te verdamp, sodat net die sout oorbly. Seesout het gewoonlik baie min verwerking nodig en, afhangend van die waterbron, behou die rou sout verskeie minerale en elemente.
Tafelsout word oor die algemeen van ondergrondse soutreserwes gemyn. Dié sout ondergaan meer prosessering as seesout; minerale word uit die sout gehaal en toevoegings word gemaak om byvoorbeeld klonte te voorkom en die strooi van sout te vergemaklik. Tafelsout bestaan uit sowat 99% natriumchloried.
Seesout en tafelsout het dieselfde basiese voedingswaarde, ten spyte daarvan dat seesout as die gesonder opsie voorgehou word.
Himalaja-sout (Foto: Pixabay.com)
Dié tipe sout word geken as die natuurlikste sout in die wêreld. Omdat die vulkane en berge die sout in die Himalaja-bergreeks beskerm het, is dit onaangeraak deur moderne elemente soos lugbesoedeling. Himalaja-sout bestaan uit 85% natriumchloried, terwyl die res uitgemaak word deur meer as 80 minerale.
Dié minerale het ŉ verskeidenheid positiewe invloede op jou liggaam, wanneer dit in matigheid gebruik word. Himalaja-sout word uitgeken aan sy unieke pienkerige kleur en rein soutsmaak.
Enige van die bogenoemde tipes sout moet matig gebruik word. Die aanbeveelde hoeveelheid natriumchloried wat ŉ persoon per dag moet inneem is minder as 2,300 milligram (1 teelepel), terwyl mense tans sowat 3,400 milligram natriumchloried per dag inneem.
Kombuiswenke: Wat is die verskil tussen botter en margarien?
Kapenaars kan nou koesisters op hul voorstoep kry
Enige moontlikheid dat ek met die skrywer van die artikel in verbinding kan tree? Ek sal graag die inligting in meer detail wil bespreek.
Tania Heyns · 2 jare gelede
Dankie vir jou boodskap. Die betrokke persoon sal deur e-pos met jou in verbinding tree. Groetnis.
Johannes Moolman · 2 jare gelede
Waar kan ‘n mens seldery sout koop. Is dit nog beskikbaar
Waar kan mens seldery sout koop, is dit nog beskikbaar of is daar ‘n plaas vervanger daar voor
Wat is seldery sout. Dateer asb die artikel op. Dit is ‘n puik reeks.
Hierdie artikel verdien ‘n opvolg. Opdatering. Sout van binnelandse sout is jodium vry. Daar is mense wat allergies is vir jodium. Dan is daar kosher sout. Niks met geloof te doen, dit is bietjie growwer as tafel sout.
Hi julle bedoel seker natriumchloried? Nie natrium nie.
WL · 2 jare gelede
Het dieselfde gewonder. Maar is dit natriumchloried of sodiumchloried, of is dit dieselfde ding?
Sodium is die Engels vir natrium.
Julle moet die berig maar met n knypie sour vat.
Ek was onder die indruk dat die Himalaja bergreeks geen sout reserwes het nie…
Enige iemand inligting vir my daaroor?
Ek het die inligting gekry. Dit lyk dus of dit wel nie van die Himalajas afkom nie maar dat dit ‘n goeie verkoopstruuk is.
Dit is ook nie so suiwer soos wat voorgegee word nie.
“Himalayan salt is mostly mined at the Khewra Salt Mine in Khewra, Jhelum District, Punjab, which is situated in the foothills of the Salt Range hill system in the Punjab province of the Pakistan Indo-Gangetic Plain. It is located about 310 km (190 mi) from the Himalayas, 260 km (160 mi) from Lahore, and 298 km (185 mi) from Amritsar, India.”
“Himalayan salt is chemically similar to table salt plus mineral impurities like chromium, iron, zinc, lead, and copper; some salts mined in the Himalayans are not suitable for use as food or industrial use without purification, due to these impurities.”